Diari Oficial de la Generalitat Valenciana


Sumari del DOGV 1820, del 07-07-1992 (1992/825384)

RESOLUCIÓ de 24 de juny de 1992, del Con seller d'Obres Públiques, Urbanisme i Transports, per la qual s'aproven les bases que han de regir la constitució de la borsa per a la contractació d'assistències tècniques en matèria de ports i de costes.
------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1992/06/24/(1)/dof/vci/html**

### Dades del document

Número de DOGV
:   1820

Data del DOGV
:   07-07-1992

Secció del DOGV
:   DISPOSICIONS GENERALS

Número del document
:   1992/825384


Data del document
:   24-06-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 24 de juny de 1992, del Conseller d'Obres Públiques, Urbanisme i Transports, per la qual aprova les bases que han de regir la constitució de la borsa per a la contractació d'assistències tècniques en matèria de ports i de costes.  
Fent ús de les facultats que em confereix l?article 35 de la Llei 5/1983, de 30 de desembre, de Govern Valencià, i d'acord amb el que disposen el Decret 1005/74, de 4 d'abril, i el Reial Decret 1465/85, de 17 de juliol, resolc:  
Aprovar les bases que han de regir la constitució de la borsa per a la contractació d?assistències tècniques en estudis, projectes i direcció d'obres, en matèria de ports i costes.  
1. Objecte  
La Conselleria d'Obres Públiques, Urbanisme i Transports necessita contractar serveis d'assistència tècnica per a la redacció de projectes i estudis, i també l'assistència en direcció, control d'execució i de qualitat d'obres, i en diverses funcions de suport tècnic en matèria de ports i de costes.  
Amb les propostes presentades es constituirà una borsa d'ofertes que en permeta la selecció de les més adequades perquè, una vegada valorades objectivament, es contracten directament els serveis en els casos que s'estime convenient; tot això sense perjudici, quan així ho considere l'administració, d'acudir als diversos sistemes d?adjudicació que permet la normativa de contractació administrativa aplicable en la matèria.  
2. Concurrents  
S'hi invita els professionals que es troben en possessió de la titulació necessària, i les empreses consultores i de serveis.  
3. Període de vigència  
El període de vigència d'aquesta borsa és de dos anys, i en tot cas mantindrà la vigència fins que quede constituïda la següent. El començament del termini de vigència serà d'un més després del tancament de l'admissió de sol·licituds.  
4. Opcions que s?ofereixen  
Opció primera: redacció d'estudis, projectes i direccions d'obra.  
Opció segona: estudis i treballs de cartografia, fotogrametria, batrimetria, sondeigs geotècnics, control de qualitat, informàtica, disseny assistit per ordinador, i, en general, treballs per als quals calga mitjans materials especialitzats.  
En el supòsit que un tècnic superior o mitjà es presente per a qualsevol de les opcions a títol individual i formant part d'una empresa consultora, la Direcció General d'Obres Públiques podrà rebutjar la proposició corresponent al tècnic individual, però se?n respectarà la integració en l?empresa consultora.  
5. Documentació  
Amb aquesta finalitat, tots els professionals o empreses que desitgen participar en l?esmentada borsa hauran de presentar una instància dirigida al Conseller d'Obres Públiques, Urbanisme i Transports, en la qual sol·licitaran l'admissió en aquesta borsa segons el model adjunt de l'annex I i dos sobres tancats on faran constar en l?exterior: «Sol·licitud per a participar en la borsa d'ofertes d?assistència tècnica en matèria de ports i costes».  
Sobre A. Documentació administrativa.  
Hauran d'incloure en aquest sobre els documents següents:  
1. Declaració lliure i responsable, emplenada com cal segons el model de l'annex II que s'adjunta al final d?aquestes bases.  
2. Dades generals segons l'annex III.  
3. Fotocòpies dels documents següents que s'hi puguen aplicar:  
a) DNI i NIF, tant dels professionals lliures en règim individual o formant equip, com del signatari en representació d'una empresa.  
b) l?alta de la llicència fiscal i el rebut acreditatiu de l?últim pagament efectuat.  
c) Escriptura de constitució de la societat empresarial i també l'atorgament de poders, inscrits com cal ambdós en el Registre Mercantil, i pel que fa als poders, els ha de validar qualsevol servei jurídic de la Generalitat Valenciana.  
d) Document de classificació, en cas de posseir-la, que tinga l'empresa, expedit per l?òrgan competent del Ministeri d'Hisenda, de conformitat amb el RD 609/82 de 12 de febrer.  
L?aportació de la documentació ara exigida es demana només a l?efecte de participació en la borsa d?assistències tècniques de referència, per la qual cosa no eximirà de la nova, total i actualitzada aportació cada vegada que el sol·licitant resulte adjudicatari d'una determinada contractació.  
En aquest cas, i com a requisit previ a la firma del corresponent contracte, haurà de presentar, en les dependències del Servei de Contractació i Expropiacions per a confrontar-los, els documents originals de les fotocòpies compulsades que quedaran en l?expedient.  
Així mateix, i quan ja tinga la condició d?adjudicatari, haurà d'acreditar, documentalment, els punts implícits en la declaració expressa i responsable subscrita pel sol·licitant.  
En aquest sentit i pel que fa a les obligacions tributàries o de Seguretat Social haurà d'atenir-se a les disposicions del RD 1462/85, de 3 de juliol, i a la normativa posterior de desplegament.  
Sobre B. Referències tècniques  
1r. Fotocòpia de la instància de sol·licitud.  
2n. Currículum . Es presentaran les referències dels treballs realitzats, referits a les àrees següents:  
1. Planificació de ports i costes.  
2. Estudis de viabilitat econòmico- financers i d?explotació.  
3. Estudis oceanogràfics i d'impacte ambiental.,  
4. Projectes d'infrastructura portuària.  
5. Projectes d'actuacions a la costa.  
6. Direcció i control de l?obra.  
7. Estudis i treballs específics (cartografia, geotècnia, informàtica, etc.).  
A més, en cada referència es farà menció del pressupost, el tipus d'actuació o contractista principal, si no és el tècnic en qüestió.  
- Així mateix apareixeran en primer lloc les actuacions realitzades per a la Conselleria d'Obres Públiques, Urbanisme i Transports i d'altres administracions en l?àmbit de la Comunitat Valenciana.  
En cas d'empreses consultores, caldrà distingir entre el personal integrant de la plantilla pròpia i els possibles col·laboradors eventuals, i es distingeix, doncs, els currículums i les referències.  
Els tècnics i l?equip o les empreses consultores, encara que hagen concorregut a anteriors convocatòries d?aquesta borsa, aportaran la documentació completa.  
3) Disponibilitat d'oficina tècnica a la Comunitat Valenciana.  
4) Declaració de la situació laboral del sol·licitant. Caldrà indicar: lliure exercici, al servei d'una empresa, i altres i s?especificaren les persones o entitats per a les quals es treballa o es presta serveis, i també la dedicació a aquestes.  
Caldrà adjuntar-hi el compromís de comunicar per escrit a la Direcció General d'Obres Públiques qualsevol variació sobre aquest punt en el moment en què es produesca.  
5) Preferències geogràfiques d'actuació (província, comarca, zona, etc.).  
6. Lloc de presentació  
Les ofertes es presentaran on el Registre General de qualsevol de les dependències administratives següents:  
Alacant: Servei Territorial de Carreteres. Av. Aguilera, 1. Tel. 684 23 37.  
València: Conselleria d'Obres Públiques, Urbanisme i Transports. Av. Blasco Ibàñez, 50. Tel. 092 23 07.  
Castelló: Servei Territorial de Carreteres. Av. del Mar, 16. Tel. 69 36 14.  
7. Termini de presentació  
El termini d'admissió d'ofertes es tancarà a les 14 hores del quinzè dia hàbil, comptador des de l?endemà de la publicació de la convocatòria en el Diari Oficial de la Generalitat Valenciana.  
València, 24 de juny de 1992. - El Conseller d'Obres Públiques, Urbanisme i Transports: Eugenio Burriel de Orueta.  
ANNEX I  
Model de sol·licitud  
El/la Sr./Sra ?, amb el NIF núm. ? en nom propi o com a representant legal de l'empresa ?, amb el CIF núm. ?, i domicili a l'efecte de notificació a ? i el telèfon ? i el fax?,  
EXPOSA:  
Que assabentat de l'anunci publicat per a constituir una borsa d'ofertes d'assistència tècnica en matèria de ports i costes, dependents de la Direcció General d'Obres Públiques, de la Conselleria d'Obres Públiques, Urbanisme i Transports, manifesta que coneix les bases de la convocatòria, que posseeix els requisits exigits per les bases, i, en general, els necessaris per a contractar amb l?administració. Es per això que  
SOL·LICITA:  
Ser admès en aquesta borsa d'ofertes, i adjunta amb aquesta finalitat i per ordre numèric els documents que s'exigeixen en les esmentades bases. Expressa que vol concórrer als capítols següents:  
( ) Opció primera: Redacció d'estudis i projectes, direccions i obres  
( ) Opció segona: Estudis el treballs especialitzats  
? 1 ? d? de 1992  
Firmat:  
Conselleria d'Obres Públiques, Urbanisme i Transports  
ANNEX II  
Model de declaració de poder contractar (DF 3)  
A la ciutat de València, el ? d ? de mil nou-cents noranta-dos.  
El/la Sr./Sra. ? amb el DNI núm. ? en nom propi o en representació de l'empresa ? que té les dades d?identificació fiscal, bancàries i d'apoderament, si escau, que figuren en l'annex III, manifesta que no incorre en cap de les causes previstes en l'article 9 de la Llei de Contractes de l'Estat segons la redacció del Reial Decret Legislatiu 931/86, de 2 de maig.  
Cosa que declara lliurement i responsablement a l'efecte del que preveu l'esmentat article.  
Així mateix, i per la firma d'aquesta declaració, accepta de manera expressa l'obligació imposada per les bases que regeixen aquesta borsa d'ofertes de comunicar a la Conselleria d'Obres Púbiques, Urbanisme i Transports qualsevol variació que es produesca en l'estatus del sol·licitant en els termes que, s'hi preveuen.  
El compareixent  
ANNEX III  
Dades generals  
1. Dades de l'empresa o professional lliure  
Domicili ? Localitat ? Núm. d'Identificació Fiscal ? Tel. ? Fax ?Telex ?  
2. Compte corrent per a efectuar transferències:  
Número ? Banc o caixa ? Sucursal/agència urbana ?Domicili?  
Localitat ?  
3. Persona facultada per a subscriure contractes (només per a empreses)  
Nom i cognoms ? DNI ? Lloc i data d'expedició ?  
4. Dades de l'apoderament (només per a empreses)  
Data i lloc d?expedició de l?escriptura ? Notari autoritzant: ? Núm. de protocol: ?  
València, (dia) ? (mes) ? (any)  
El compareixent


Còpia Permalink ELI